[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Erika Veide: koolist lisaks kalale ka o\u0303ng eluteele kaasa"}, {"text_idx": "#000004", "text": "To\u0308o\u0308tajalt oodatakse suhtlemise ja probleemide lahendamise oskust, algatusvo\u0303imet ja ettevo\u0303tlikkust. Finantskirjaoskus on igau\u0308hele vajalik nii to\u0308o\u0308s kui ka eraelus. Kas toetame noorte potentsiaali piisavalt sellistele ootustele vastamiseks, ku\u0308sib oma kommentaaris Erika Veide."}, {"text_idx": "#000005", "text": "Uue haridusvisiooni ja\u0308rgi pole hariduse omandamise keskpunktiks enam aineteadmised, vaid vo\u0303imestatud ning ennastjuhtiv o\u0303ppija."}, {"text_idx": "#000006", "text": "To\u0308o\u0308andjad toovad samuti to\u0308o\u0308tajale oluliste tulevikuoskustena va\u0308lja lisaks erialateadmistele just isiksusega seonduvad omadused nagu suhtlemise ja probleemide lahendamise oskus, suutlikkus koosto\u0308o\u0308ks ja meeskonnato\u0308o\u0308ks, algatusvo\u0303ime, ettevo\u0303tlikkus. Finantskirjaoskus on igau\u0308hele isegi eraelus vajalik. Kas toetame noorte potentsiaali piisavalt sellistele ootustele vastamiseks?"}, {"text_idx": "#000007", "text": "Ko\u0303ik see na\u0308itab, et aineteadmiste roll o\u0303pingute juures on muutunud. Inimkonna teadmiste maht kasvab pidevalt, vo\u0303imatu on ko\u0303ike \"a\u0308ra o\u0303ppida\". Targem on seada eesma\u0308rgiks baasteadmised, mis vo\u0303imaldavad erinevate teadmiste ja oskustega inimeste koosto\u0308o\u0308d."}, {"text_idx": "#000008", "text": "Seega peavad koolis omandatavad teadmised olema kompaktsed, praktilised ja tingimata lo\u0303imingus teiste ainevaldkondadega."}, {"text_idx": "#000009", "text": "Lisaks peame rohkem ta\u0308helepanu po\u0308o\u0308rama tegevustele, mis aitavad vormida noori inimesi, kes on oma potentsiaalist teadlikud o\u0303ppijad ning kes suudavad ennast edukalt juhtides ka maailma va\u0308a\u0308rtust toota. U\u0308ks vo\u0303imalus selleks on koolis ettevo\u0303tluso\u0303pe, mis vo\u0303imendab just inimese oskuste ja omaduste arendamist ning erialateadmiste parimal moel kasutamist elus."}, {"text_idx": "#000010", "text": "O\u0303igesti vo\u0303i valesti suunatud potentsiaal vo\u0303ib muuta maailma"}, {"text_idx": "#000011", "text": "Ma olen veendunud, et ko\u0303igile inimestele on kaasa antud oskus ja vajadus ma\u0308rgata potentsiaali. Kui perre su\u0308nnib laps, siis pu\u0308u\u0308takse potentsiaali ilminguid a\u0308ra tunda juba esimeste na\u0308dalate jooksul, na\u0308iteks na\u0308hakse ko\u0303va ha\u0308a\u0308le taga tulevast lauljakarja\u0308a\u0308ri vo\u0303i vo\u0303imekat juhti."}, {"text_idx": "#000012", "text": "Me paneme lapsed kunstiringi, muusikakooli, laulukoori, tantsutundi ja sportima, et lapses vo\u0303iks vallanduda just tema sisse varjule pandud potentsiaal, kuid samal ajal juurduks arenguuskumus, et iga oskus on arendatav, kui panustada sellesse piisavalt oma energiat ja aega."}, {"text_idx": "#000013", "text": "Esialgu vastutab meie sees olevate ressursside leidmise ja arendamise eest lapsevanem, aegamo\u0308o\u0308da la\u0308heb vastutus jagamisele ja lo\u0303puks jo\u0303utakse selleni, et kogu vastutus oma potentsiaali arendamise ja suunamise eest lasub inimesel endal."}, {"text_idx": "#000014", "text": "See teekond tundub piisavalt pikk, end ometi on suur osa noori kimpus just sellega, et pole suutnud leida endas potentsiaali, millega edasi minna. U\u0308hel hetkel vo\u0303ime ra\u0308a\u0308kida juba raisku la\u0308inud potentsiaalist. Pean noore isikuks kujunemise teel va\u0308ga ta\u0308htsaks potentsiaali suunamist, et hiljem ei peaks ra\u0308a\u0308kima valesti suunatud potentsiaalist."}, {"text_idx": "#000017", "text": "Kuidas panna noored va\u0308a\u0308rtust edasi andma?"}, {"text_idx": "#000018", "text": "Teame ko\u0303ik, et to\u0308o\u0308andjad on praegu mo\u0303neti ha\u0308das koolipingist saabuvate noortega, kelle kasvukeskkond pole u\u0308leliia soosinud hakkamasaamist to\u0308o\u0308keskkonnas. Praegused noored juba teavad, et nad ise on va\u0308a\u0308rtus, kuid keerulisem on nende jaoks oma tegevusega uue va\u0308a\u0308rtuse loomine, mitte ainult omakasu ja kiire finantsso\u0303ltumatus."}, {"text_idx": "#000019", "text": "Nutimaailm harjutab noori maast madalast, et saame asju kohe, olgu selleks lemmikseriaali vaatamine, meelelahutus, info, poodlemine vo\u0303i siis suhted."}, {"text_idx": "#000020", "text": "Miinuseks on aga see, et noortel pole kannatlikkust \u2013 nad ei suuda oodata aastaid, et kogeda to\u0308o\u0308vo\u0303ite, tunda rahulolu oma pingutuste tulemusel tekkinud saavutustest ja panustada ja\u0308rjepidevalt suhetesse, mis kestaks."}, {"text_idx": "#000022", "text": "Keskmine u\u0308hel to\u0308o\u0308kohal olemise aeg alustaval noorel on hetkel viis kuni kaheksa kuud, peamine to\u0308o\u0308lt lahkumise po\u0303hjus on see, et to\u0308o\u0308koht ei paku oodatud rahuldust ja piisaval ma\u0308a\u0308ral to\u0308o\u0308vo\u0303ite. Lapsed katkestavad u\u0308ha sagedamini muusikakooli vo\u0303i muud o\u0303pingud, sest tulemused ei tule piisavalt kiiresti ja nende saavutamine no\u0303uab liiga palju pu\u0308hendumist."}, {"text_idx": "#000023", "text": "U\u0308ks asi on huvitegevuse vahetamine teise vastu potentsiaali puudumise vo\u0303i mujalt leidmise to\u0303ttu. Teine asi on aga tegevuse va\u0308ljavahetamine ja\u0308rjepidevuse puudumise to\u0303ttu \u2013 sest ei suudeta a\u0308ra oodata esimesi ma\u0308rkimisva\u0308a\u0308rseid tulemusi, mis aitaksid alustatuga ja\u0308tkata. Aja mo\u0303o\u0303de tekitab tohutu konflikti reaalse ja nutimaailma vahel."}, {"text_idx": "#000024", "text": "Loomulikult vaatavad to\u0308o\u0308andjad praeguses olukorras kodu ja kooli poole, et aitaksime kujundada sellist inimest, kes saaks to\u0308o\u0308elus kenasti hakkama. Me ei kujuta ette uusi autojuhte roolis ilma baasteadmisteta, eelnevate o\u0303pingute ja so\u0303idueksamita. Suurepa\u0308raseid erialateadmisi hindame testide ja hinnetega."}, {"text_idx": "#000025", "text": "Miks me siis peaksime saatma noori inimesi erinevas rollis \u2013 kliendina vo\u0303i to\u0308o\u0308tajana - ettevo\u0303tlus- ja majanduskeskkonda baasteadmiste ja -oskusteta, mis on vajalikud seal toime tulemiseks?"}, {"text_idx": "#000026", "text": "Ettevo\u0303tluso\u0303pe u\u0308ldhariduskoolis ei ole a\u0308riinimeste koolitamine. Ettevo\u0303tluso\u0303ppe suurim eesma\u0308rk on arendada o\u0303ppijas ettevo\u0303tlikkust, algatusvo\u0303imet, pu\u0308sivust ja vastutustunnet, la\u0308bi loovuse probleemide lahendamist. Panna iga o\u0303ppija tundma, et ta on iseenda suurim va\u0308a\u0308rtus, tal on ennast o\u0303iges suunas juhtides tohutu potentsiaal oma tegevusega maailma va\u0308a\u0308rtust luua."}, {"text_idx": "#000027", "text": "Ettevo\u0303tliku hoiaku ja ettevo\u0303tlusteadmiste arendamine ko\u0303igis kooliastmeis ja lo\u0303imituna erinevatesse o\u0303ppeainetesse loob aluse edukaks karja\u0308a\u0308riks ja igapa\u0308evaseks toimetulekuks ko\u0303igis eluvaldkondades, sealhulgas soovi korral loomulikult ka ettevo\u0303tluses, sest ettevo\u0303tluso\u0303ppe raames saavad o\u0303ppijad nii baasteadmised kui ka esmased kogemused to\u0308o\u0308maailmast."}, {"text_idx": "#000028", "text": "Suur osa o\u0303ppimisest tehakse praktiliste to\u0308o\u0308de ja tegevuste kaudu. Ta\u0308iskasvanule samuti pidevalt va\u0308ljakutseid pakkuvad tegevused nagu ajaplaneerimine, enese distsiplineerimine eesma\u0308rkide elluviimiseks, meeskonnato\u0308o\u0308 ja erimeelsuste lahendamine vajavad pidevat harjutamist."}, {"text_idx": "#000029", "text": "Finantskirjaoskus ja arusaam sellest, mis rolli ma\u0308ngib iga to\u0308o\u0308taja ise ettevo\u0303tte edus ning ka ettevo\u0303tluses laiemalt, aitab noortel hiljem paremini mo\u0303testada ka oma to\u0308id ja tegemisi ning majandada perekonda."}, {"text_idx": "#000030", "text": "Minu jaoks on u\u0308ldained koolis - nagu eesti keel ja matemaatika - olnud see kala, mille noored eluks kaasa saavad, aga ettevo\u0303tluso\u0303pe on pigem o\u0303ng, millega saab ikka ja ja\u0308lle pu\u0308u\u0308da uusi kalu, mis toovad esile potentsiaali. Lo\u0303ppeks on oluline see, et saame elada va\u0308a\u0308rtust loovat elu, seda nii enda, kui meid u\u0308mbritsevate jaoks."}, {"text_idx": "#000032", "text": "To\u0308o\u0308elu koosneb erinevate erialade ja oskuste kombinatsioonist, mida saame harjutada juba ka lo\u0303imise la\u0308bi koolis ja kodus."}, {"text_idx": "#000033", "text": "Ettevo\u0303tluso\u0303ppe la\u0308biviimine on u\u0308ldhariduskoolides vabatahtlik ning rakendamine so\u0303ltub lastevanemate soovist, o\u0303pilaste huvist ja kooli otsusest. Haridusasutuste suunda ettevo\u0303tlike ja ennast juhtivate noorte toetamisse na\u0308itab asjaolu, et ainuu\u0308ksi kolme ettevo\u0303tluso\u0303ppe programmi Edu ja Tegu tegevusaasta jooksul on ettevo\u0303tluso\u0303pet rakendanud ja ettevo\u0303tlikkuse fookusesse vo\u0303tnud 224 haridusasutust, lisaks on 145 kooli teinud selleks juba ettevalmistusi."}, {"text_idx": "#000034", "text": "Ku\u0308mnest aasta kooli finalistist kaheksas on rakendunud ettevo\u0303tluso\u0303pe, samuti vo\u0303itja koolis, Viljandi gu\u0308mnaasiumis, kus ettevo\u0303tlikud o\u0303pilased to\u0303id ise endale tiitli koju. SA Innove toetab koole ettevo\u0303tluso\u0303ppe rakendamisel la\u0308bi haridus- ja teadusministeeriumi juhitava ettevo\u0303tluso\u0303ppe programmi Edu ja Tegu ning Euroopa sotsiaalfondi."}, {"text_idx": "#000035", "text": "Koolid ei pea leiutama jalgratast, vaid saavad kasutada va\u0308ljato\u0308o\u0308tatud ettevo\u0303tluso\u0303ppe ja ettevo\u0303tliku hoiaku arendamise materjale ko\u0303igile haridustasemetele."}, {"text_idx": "#000036", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel. Artikli kommentaariumist eemaldatakse autori isikut ru\u0308ndavad ja/vo\u0303i teemava\u0308lised, ropud, libainfot sisaldavad jmt kommentaarid."}, {"text_idx": "#000037", "text": "Inimesed peavad kinni lu\u0308hikesest vo\u0303i olematust ta\u0308htajast"}, {"text_idx": "#000038", "text": "To\u0303use ja sa\u0308ra: kes ja kuidas vo\u0303iks planeerida oma pa\u0308eva"}, {"text_idx": "#000039", "text": "Heidi Uustalu: mis on tegelikult ettevo\u0303tlik o\u0303pe?"}, {"text_idx": "#000040", "text": "Lauri Luide: kuidas vabatahtlikke hoida?"}, {"text_idx": "#000042", "text": "Aare Ku\u0308laots: peatage maakera ehk kuidas saada o\u0303nnelikuks"}, {"text_idx": "#000043", "text": "Mart Ma\u0308e: innovatsioon algab julgusest viia ellu muudatusi"}, {"text_idx": "#000044", "text": "Egge Kulbok-Lattik: huviharidusest rahvastiku vaates"}, {"text_idx": "#000045", "text": "Aasta kool 2019 on Viljandi Gu\u0308mnaasium"}, {"text_idx": "#000046", "text": "Eesti parim o\u0303pilasfirma on juuksetooteid valmistav Brand"}, {"text_idx": "#000047", "text": "Nele Labi: kaasavast haridusest on kasu ko\u0303igile"}, {"text_idx": "#000048", "text": "Eestis tahab su\u0308gisel uksed avada kaks \"vo\u0303lukooli\""}, {"text_idx": "#000049", "text": "O\u0303petajad: finantskirjaoskus on kodudes kesine, puudu ja\u0308a\u0308b elementaarsest matemaatikast"}, {"text_idx": "#000050", "text": "Annela Anger-Kraavi: kliimakriis \u2013 kas ideoloogia vo\u0303i teadus?"}, {"text_idx": "#000051", "text": "Aivar Hundima\u0308gi: a\u0308rge nii enam riigieelarvet tehke"}, {"text_idx": "#000053", "text": "Barbara Haage: liiga paljud kogevad vanaduspa\u0308evil va\u0308givalda"}, {"text_idx": "#000058", "text": "Uljana Kuzmina: mind huvitavad lood, mis inimestele haiget teevad"}, {"text_idx": "#000060", "text": "Riigisaladuse valdajatel laienes teatamiskohustus 12 va\u0308lisriigile"}, {"text_idx": "#000061", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000062", "text": "Kasvuhoonegaase o\u0303hku paiskav turbato\u0308o\u0308stus ootab o\u0303igusselgust"}, {"text_idx": "#000063", "text": "Aasta esimene sla\u0308mmiturniir pikeneb 15-pa\u0308evaliseks"}, {"text_idx": "#000064", "text": "Tervisekassa kutsub u\u0308le 60 aastaseid ja\u0308mesooleva\u0308hi so\u0303eluuringule"}, {"text_idx": "#000065", "text": "Euroopa Liidu kliimavoliniku kandidaat soovib lennukiku\u0308tuse maksu"}, {"text_idx": "#000067", "text": "USA valmistab Ukrainale ette uut so\u0303jalise abi paketti"}, {"text_idx": "#000068", "text": "Otse kell 12.45: Nobeli fu\u0308u\u0308sikapreemia va\u0308ljakuulutamine"}, {"text_idx": "#000069", "text": "Ansambel Genialistid tuleb viimast korda lavale"}, {"text_idx": "#000071", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]